ᱯᱮᱨᱮᱱ ᱦᱚᱱᱚᱛ

ᱯᱮᱨᱮᱱ ᱦᱚᱱᱚᱛ ᱫᱚ ᱠᱚᱧᱮᱼᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱱᱟᱜᱟᱞᱮᱱᱰ ᱦᱚᱱᱚᱛ ᱨᱮᱭᱟᱜ ᱜᱮᱞᱼᱢᱤᱫ ᱜᱚᱴᱟᱝ ᱯᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱠᱚᱦᱤᱢᱟ ᱦᱚᱱᱚᱛ ᱠᱷᱚᱱ ᱜᱮᱫ ᱵᱮᱜᱟᱨ ᱠᱟᱛᱮ ᱛᱮᱭᱟᱨ ᱦᱩᱭ ᱟᱠᱟᱱᱟ᱾ ᱱᱟᱣᱟ ᱯᱮᱨᱮᱱ ᱱᱟᱝᱜᱽᱨᱟᱦᱟ ᱠᱟᱱ ᱜᱮᱭᱟ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱫᱚ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱚᱛ ᱦᱟᱥᱟ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟ ᱛᱮ - ᱒,᱓00 ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱳᱟᱨ ᱮᱥᱮᱫ ᱟᱠᱟᱱᱟ ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱛᱟᱦᱮᱸ ᱠᱟᱱᱟ - ᱙᱔,᱙᱕᱔ ᱡᱚᱱᱟ ᱾ 

ᱱᱟᱜᱟᱢ
ᱢᱟᱬᱟᱝ ᱱᱤᱭᱟᱹ ᱦᱚᱱᱚᱛ ᱫᱚ ᱠᱚᱦᱤᱢᱟ ᱦᱚᱱᱚᱛ ᱨᱮᱭᱟᱜ ᱜᱮ ᱢᱤᱫ ᱦᱤᱥ ᱛᱟᱦᱮ ᱠᱟᱱᱟ ᱾ ᱢᱮᱱᱠᱷᱟᱱ ᱒᱔ ᱚᱠᱴᱚᱵᱚᱨ ᱒᱐᱒᱔ ᱥᱮᱨᱢᱟ ᱨᱮ ᱠᱚᱦᱤᱢᱟ ᱦᱚᱱᱚᱛ ᱠᱷᱚᱱ ᱱᱤᱭᱟᱹ ᱯᱮᱨᱮᱱ ᱦᱚᱱᱚᱛ ᱜᱮᱫ ᱵᱮᱜᱟᱨ ᱠᱟᱛᱮ ᱠᱚ ᱥᱤᱨᱡᱟᱹᱣ ᱠᱮᱫᱟ ᱾

ᱚᱛᱱᱚᱛ
ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱯᱟᱪᱷᱮ ᱱᱟᱠᱷᱟ ᱛᱮ ᱫᱚ ᱟᱥᱟᱢ ᱯᱚᱱᱚᱛ ᱨᱮᱛᱟᱜ ᱰᱤᱢᱟ ᱦᱟᱥᱟᱣ ᱦᱚᱱᱚᱛ ᱟᱨ ᱠᱟᱨᱵᱤ ᱟᱝᱞᱚᱝ ᱦᱚᱱᱚᱛ ᱨᱮᱭᱟᱜ ᱥᱤᱢᱟᱹ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ, ᱠᱚᱧᱮᱼᱥᱟᱢᱟᱝ ᱱᱟᱠᱷᱟ ᱛᱮ ᱫᱚ ᱰᱤᱢᱟᱯᱩᱨ ᱦᱚᱱᱚᱛ ᱨᱮᱭᱟᱜ ᱥᱤᱢᱟᱹᱱᱟ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱥᱟᱢᱟᱝ ᱱᱟᱠᱷᱟ ᱛᱮ ᱫᱚ ᱠᱚᱦᱤᱢᱟ  ᱦᱚᱱᱚᱛ ᱨᱮᱭᱟᱜ ᱥᱤᱢᱟᱹᱱᱟ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱟᱨ ᱮᱛᱚᱢ ᱱᱟᱠᱷᱟ ᱛᱮ ᱫᱚ ᱢᱚᱱᱤᱯᱩᱨ ᱯᱚᱱᱚᱛ ᱨᱮᱭᱟᱜ ᱛᱟᱢᱮᱝᱞᱚᱝ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾

ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱦᱮᱰᱠᱩᱣᱟᱴᱟᱨ ᱫᱚ ᱱᱟᱣᱟ ᱯᱮᱨᱮᱱ ᱠᱟᱱᱟ ᱾ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱟᱞᱴᱤᱴᱤᱭᱩᱰ ᱫᱚ ᱦᱩᱭᱩᱜ ᱠᱟᱱᱟ ᱫᱚᱨᱭᱟ ᱞᱮᱵᱮᱞ ᱘᱐᱐ ᱢᱤᱴᱟᱨ ᱠᱷᱚᱱ ᱒,᱕00 ᱢᱤᱴᱟᱨ ᱪᱮᱛᱟᱱ ᱦᱟᱹᱵᱤᱡ ᱾ ᱱᱤᱭᱟᱹ ᱦᱚᱱᱚᱛ ᱛᱟᱞᱟ ᱛᱮ ᱟᱹᱛᱩᱜ ᱠᱟᱱ ᱜᱟᱰᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ- ᱑. 
 ᱛᱮᱯᱩᱭᱠᱤ ᱒. ᱮᱢᱵᱮᱭᱠᱤ(ᱵᱟᱨᱟᱠ) ᱓. ᱮᱱᱛᱟᱱᱠᱤ ᱔.ᱢᱟᱝᱴᱟᱣ ᱕. ᱛᱮᱥᱟᱱᱠᱤ ᱖. ᱥᱮᱞᱥᱮᱣ ᱗. ᱮᱱᱜᱩᱭᱠᱤ ᱘. ᱮᱱᱠᱣᱟᱨᱮᱭᱩ ᱙. ᱛᱮᱪᱟᱣᱠᱤ ᱑᱐. ᱮᱱᱜᱩᱝᱜᱽᱨᱮᱣ  ᱑᱑. ᱛᱟᱦᱟᱭᱠᱤ ᱟᱨ ᱑᱒. ᱫᱩᱭᱞᱩᱢᱨᱮᱣ ᱾ ᱯᱟᱣᱱᱟ ᱵᱩᱨᱩ ᱪᱩᱲᱟᱹ ᱫᱚ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱩᱥᱩᱞ ᱩᱛᱟᱹᱨ ᱵᱩᱨᱩ ᱪᱩᱲᱟᱹ ᱠᱟᱱᱟ ᱟᱨ ᱜᱚᱴᱟ ᱱᱟᱜᱟᱞᱮᱱᱰ ᱯᱚᱱᱚᱛ ᱨᱮᱭᱟᱜ ᱛᱮᱥᱟᱨ ᱩᱥᱩᱞ ᱵᱩᱨᱩ ᱪᱩᱲᱟᱹ ᱠᱟᱱᱟ ᱾ ᱛᱮᱱᱤᱝ, ᱡᱟᱞᱤᱠᱤ, ᱯᱮᱨᱮᱱ ᱟᱛ ᱟᱛᱷᱤᱵᱩᱝ ᱮᱢᱟᱱ ᱫᱚ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱥᱮᱬᱟ ᱱᱟᱝᱜᱽᱨᱟᱦᱟ ᱠᱚ ᱠᱟᱱᱟ

ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱯᱮᱨᱮᱱ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱙᱔,᱙᱕᱔ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟ.ᱵᱽ ᱛᱮ ᱱᱚᱣᱟ ᱦᱚᱱᱚᱛ ᱫᱚ ᱥᱮᱭᱪᱮᱞ  ᱫᱤᱥᱚᱢ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜᱼᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱖᱐᱖ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱨᱮ ᱔᱑ ᱡᱚᱱᱟ ᱦᱚᱲ ᱠᱚ ᱜᱤᱨᱟᱹᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ ᱾ ᱨᱮᱭᱟᱜ ᱵᱟ/ᱰᱚᱜ  ᱯᱮᱨᱮᱱᱦᱚᱱᱚᱛ ᱨᱮ ᱢᱤᱫ ᱜᱮᱼᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱑᱗ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱗᱙% ᱾

ᱥᱟᱹᱠᱷᱭᱟᱹᱛ

 ᱵᱟᱦᱨᱮ ᱡᱚᱱᱚᱲ 
 Official site


ᱛᱷᱚᱠ:ᱱᱟᱜᱟᱞᱮᱱᱰ ᱨᱮᱱᱟᱜ ᱦᱚᱱᱚᱛ ᱠᱚ